আবৃত্তি: আমার মাথার মধ্যে এক ঝাঁক পোকা || Amar Mather Modhe ek Jhak Poka, আশিকুজ্জামান
Channel: ashiq
Date: 2020-08-07

#amarmatharmodhe #ekjhakpoka #Ashiquzzaman

মনের মধ্য সর্বদা একটা ঝড় বয়ে চলে
সেই পাহাড়টা ডিঙাতে হবে
আমি অন্ধকারে থাকি একা;তার অস্তিত্ব নড়ে ওঠে
কে যেন আমাকে ঠেলে নিয়ে যায় সেইখানে
যেখানে খাড়া অমসৃণ পথ ঠাণ্ডা হাওয়ার ধার
প্রত্যাশার তন্ত্রীগুলো
একটা দমকা বাতাসে কেপে ওঠে
প্রশ্ন জাগে ঐখানে পৌঁছব কি কখনো,কোনদিন?

অন্ধকারে আলোর বিস্ফোরণ ঘটে স্তব্ধতার প্রতিধ্বনি হয়
‘একটা মানুষ-যুদ্ধ করে মানুষের মুক্তির চেষ্টায়’
শূন্যতায় নীরবতায় অন্ধকারে সে একা কাঁদে
প্রার্থনার চাকা ঘোরে ভোর হবার অনেক আগে।
প্রশ্ন জাগে তার সঙ্গী হতে পারব কি কখনো, কোনদিন?

এক ঝাঁক পোকা মাথার মধ্যে কামড়াতে থাকে
আমি তাদের পারি না এড়াতে
জীবনের নশ্বর শরীর ছুঁয়ে এক বন্য আদিমতা আসে
আমাকে ঐ পাহাড়টা ডিঙাতে হবে
সাপের ফণাকে তোয়াক্কা না করে
উত্তাল খাড়া গিরিখাতকে পরোয়া না করে
আকাঙ্ক্ষার অগ্নিকে বুকে ধরে
পাথরে পিচ্ছিল পথ মাড়িয়ে আমাকে ঐখানে পৌঁছাতেই হবে।
আমার মাথার মধ্যে এক-ঝাঁক পোকা
তারা আমাকে তাড়িয়ে নিয়ে চলে
আমি তাদের এড়াতে পারি না!
কিছুতেই এড়াতে পারি না।
আমার মাথার মধ্যে এক-ঝাঁক পোকা। 

Subscribe For More Updates
https://cutt.ly/BDashiq

Facebook
https://www.facebook.com/ashiquzzaman.bd